b"\n_START_ARTICLE_\nLouis Abram\n_START_SECTION_\nBiografia\n_START_PARAGRAPH_\nLa seva fam\xc3\xadlia era origin\xc3\xa0ria de la regi\xc3\xb3 de Narbona a l'Aude.  Va ser el seu avi, Justin Abram qui es va instal\xc2\xb7lar a Sant Pau de Fenollet a comen\xc3\xa7aments del segle XIX despr\xc3\xa9s d'haver-se casar amb la pubilla d'una important fam\xc3\xadlia local de negociants i adobadors, els Lazeu. El seu pare Aristide Abram (1825-1901) tamb\xc3\xa9 treball\xc3\xa0 d'adobador i es cas\xc3\xa0 amb \xc3\x89lisabeth Vaysse (1835-1914), que pertanyia a una fam\xc3\xadlia de metges. _NEWLINE_Nascut a Sant Pau de Fenollet el 1860, Louis Abram volia ser metge i fou enviat al liceu de Carcassona. Malhauradament es va veure obligat a interrompre els seus estudis per ajudar el seu germ\xc3\xa0 a l'adoberia familiar. D'aquesta activitat en va aprendre la gesti\xc3\xb3 de l'aigua i de les forces motrius hidr\xc3\xa0uliques. Per tant, despr\xc3\xa9s d'haver treballat durant un temps en altres empreses, degut a la influ\xc3\xa8ncia d'un dels seus antics companys de secund\xc3\xa0ria convertit en enginyer hidr\xc3\xa0ulic, Joachim Estrade, es va dedicar a la producci\xc3\xb3 d'electricitat. _NEWLINE_Va esdevenir un dels pioners de la producci\xc3\xb3 d'electricitat als departaments dels Pirineus Orientals i l'Aude, en particular d'origen hidr\xc3\xa0ulic. Des de la d\xc3\xa8cada del 1900 la seva empresa va aportar l'electricitat a nombrosos municipis, alguns for\xc3\xa7a remots. El 1936 va traspassar l'empresa al seu fill Henry Abram. _NEWLINE_El 1903 va patir un greu accident de cotxe a Maur\xc3\xad, despr\xc3\xa9s del qual va resultar ferit al cap i a les cames. Va morir a Perpiny\xc3\xa0 en 1945."